**Ministru kabineta noteikumu projekta “Aizturēto un apcietināto personu konvojēšanas kārtība Valsts ieņēmumu dienestā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta notikumu projektā “Aizturēto un apcietināto personu konvojēšanas kārtība Valsts ieņēmumu dienestā” (turpmāk – Noteikumu projekts) paredzēts noteikt kārtību, kādā Valsts ieņēmumu dienesta (turpmāk – VID) Nodokļu un muitas policijas amatpersonas un VID Iekšējās drošības pārvaldes amatpersonas veic aizturēto un apcietināto personu konvojēšanu VID piekritīgajos kriminālprocesos.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts ieņēmumu dienesta (turpmāk – VID) iniciatīva. Noteikumu projekts ir sagatavots, pamatojoties uz likuma “Par Valsts ieņēmumu dienestu” (turpmāk – Likums) 16.panta trešās daļas 5.punktā un 16.6panta trešās daļas 4.punktā Ministru kabinetam noteikto pilnvarojumu (Likumprojekts “Grozījumi likumā “Par Valsts ieņēmumu dienestu”” reģ.Nr.309/Lp13 Saeimā pieņemts 1.lasījumā).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VID amatpersonu amata pienākumos ietilpst aizturēto personu konvojēšana (tiesības noteiktas Likuma 16.panta trešās daļas 5.punktā), kas ir viena no ikdienas darba pienākumu sastāvdaļām. Konvojēšanas uzdevums ir procesuāls uzdevums no izmeklētāja VID Nodokļu un muitas policijas vai VID Iekšējās drošības pārvaldes lietvedībā esošajos kriminālprocesos. Atbilstoši šim uzdevumam, nepieciešams nodrošināt aizturētās personas konvojēšana no Valsts policijas īslaicīgās aizturēšanas vietas uz tiesu vai no ieslodzījuma vietas uz tiesu vai izmeklēšanas darbību veikšanas vietu. Konvoja nodrošināšanu veic tā iestāde, kuras lietvedībā atrodas kriminālprocess, līdz ar to VID Nodokļu un muitas policijai vai VID Iekšējās drošības pārvaldei ir jānodrošina visi konvoji savos kriminālprocesos.Lai nodrošinātu vienotu rīcības modeli, kādā valsts tiesībaizsardzības iestāžu amatpersonas veic aizturēto, apsūdzēto vai notiesāto personu konvojēšanu procesuālo darbību laikā, kā arī lieto speciālos līdzekļus un speciālos cīņas paņēmienus, nepieciešams vienots regulējums attiecībā uz speciālo līdzekļu pielietošanu.Attiecībā uz Valsts policijas un Drošības policijas amatpersonu rīcību veicot aizturēto, apcietināto un notiesāto personu konvojēšanu ir izdoti Ministru kabineta 2017.gada 31.janvāra noteikumi Nr.57 “Aizturēto, apcietināto un notiesāto personu konvojēšanas kārtība”.Noteikumu projekts paredz noteikt kārtību, kādā VID Nodokļu un muitas policija un VID Iekšējās drošības pārvalde nodrošina Kriminālprocesa likumā noteiktajā kārtībā aizturētās personas un apcietinātās personas, kuras tur aizdomās vai ir apsūdzētas noziedzīgu nodarījumu izdarīšanā VID Nodokļu un muitas policijas pārvaldei vai VID Iekšējās drošības pārvaldei piekritīgajos kriminālprocesos (turpmāk – konvojējamā persona), pārvešanu un apsardzi (turpmāk – konvojēšana). Šobrīd ārējā normatīvajā aktā nav noteikta vienota kārtība, kādā VID Nodokļu un muitas policijas un VID Iekšējās drošības pārvaldes amatpersonas veic aizturēto un apcietināto personu konvojēšanu.Valsts policija nodrošina apsūdzēto vai notiesāto personu konvojēšanu starp ieslodzījuma vietām, kā arī personu konvojēšanu policijas struktūrvienību lietvedības esošo kriminālprocesu ietvaros, bet nenodrošina citu tiesībaizsardzības iestāžu nodrošināšanu ar aizturēto personas un apcietināto personu, kuras tur aizdomās vai ir apsūdzētas noziedzīgu nodarījumu izdarīšanā konvojēšanu. Atsevišķos izņēmuma gadījumos Valsts policija nodrošina tikai apsūdzēto personu konvojēšanu no ieslodzījuma vietas uz tiesu.Ņemot vērā, ka konvojējamā persona ir jāapsargā visā tās konvojēšanas laikā un to jādara ar mērķi, lai konvojējamā persona neapdraudētu sabiedrības drošību, proti, neizdarītu jaunus noziedzīgus nodarījumus, kā arī novērstu viņu bēgšanas mēģinājumus, Noteikumu projektā ir noteikti vispārīgie principi, kas amatpersonām jāievēro veicot konvojējamās personas konvojēšanu.Noteikumu projektā noteikti gadījumi, kādos VID Nodokļu un muitas policijas un VID Iekšējās drošības pārvaldes amatpersonas (turpmāk – konvoja darbinieks) veic konvojējamās personas konvojēšanu un noteikts konvoja pieteikumā norādāmās informācijas apjoms.Noteikumu projektā paredzēts noteikt:1) nosacījumus (dokumentus) uz kā pamata veic konvojējamās personas konvojēšana, paredzēts noteikt personas, kas tiesīgas dot rīkojumu par konvojēšanu un izņēmuma gadījumu kad par konvojēšanas pamatojumu tiek uzskatīts aizturēšanas protokols.2) pienākumu konvoja darbiniekam nodrošināt, lai atsevišķi konvojētu noteiktas kategorijas konvojējamās personas, sniedzot to uzskaitījumu.3) pienākumu konvoja darbiniekam pirms konvojēšanas uzsākšanas mutiski informēt konvojējamo personu par gadījumiem, kad pret viņu, saskaņā ar Likuma 16.panta trešās daļas 6.punktu var tikt pielietots fizisks spēks, speciālie līdzekļi vai šaujamieroči un nosacījumiem, kuri viņai jāievēro konvojēšanas laikā.4) konvojējamai personai pienākumu konvojēšanas laikā atturēties no dažādām prettiesiskām darbībām un pienākumu izpildīt konvoja darbinieka prasības.5) noteikt, ka konvojēšanas darbiniekiem konvojēšanas laikā aizliegts pieņemt, nodot konvojējamai personai mantu, pierakstus, vēstules un produktus, atļaut personai izmantot sakaru līdzekļus vai izpaust konvojēšanas maršrutu.6) konvojējamās personas pieņemšanas un pārmeklēšanas kārtību, paredzēts noteikt pienākumu konvoja darbiniekam pirms konvojējamās personas pieņemšanas konvojā pārbaudīt tās identitāti, tādējādi nodrošinot to, ka konvojēšanai pieņem pareizo personu. Tāpat Noteikumu projektā paredzēts noteikt konvojējamās personas pārmeklēšanas kārtību nosakot divus pārmeklēšanas veidus: daļējā pārmeklēšana vai pilnīgā pārmeklēšana. Ievērojot konvojējamās personas cilvēktiesības, pārmeklēšanu veic tā paša dzimuma konvoja darbinieks, nodrošinot konvojējamās personas tiesības uz privātumu. Ar mērķi nodrošināt konvoja darbinieka un konvojējamās personas veselību, pārmeklēšanu veic vienreizējās lietošanas cimdos.7) kārtību kādā veic konvojējamās personas konvojēšanu kājām vai transportlīdzeklī, paredzot, ka pārvietošanās laikā lietos roku dzelžus un rokudzelžu lietošanas nosacījumus. Tāpat noteikta konvoja darbinieka rīcība ārkārtas gadījumos gadījumos konvojējot personu kājām vai transportlīdzeklī. Vienlaicīgi Noteikumu projekts paredz arī konvoja darbinieka rīcību konvojējamās personas bēgšanas vai uzbrukuma gadījumā un konvojējamās personas pašnāvības mēģinājuma vai pašnāvības gadījumā.8) kārtību, kādā nodrošina konvojējamās personas konvojēšanu tiesā, nosakot konvojējamās personas izvietošanas nosacījumus tiesu telpās, kā arī konvoja darbinieka rīcību gadījumā, ja konvojējamā persona jāatbrīvo vai arī jāapcietina tiesas sēžu zālē.9) Konvojējamo personu konvojēšanas kārtību procesuālo darbību veikšanai un veselības aprūpei, kuru nodrošina medicīnas personāls (ārsts, medmāsa, sanitārs) ārpus ieslodzījuma vietas. |
| 3. | Projekta izstrādē iesaistītās institūcijas un publiskas personas kapitālsabiedrības | VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VID Nodokļu un muitas policijas un VID Iekšējās drošības pārvaldes ierēdņi.VID Nodokļu un muitas policijas un VID Iekšējās drošības pārvaldes ierēdņu aizturētās un apcietinātās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nepalielina administratīvo slogu VID Nodokļu un muitas policijas un VID Iekšējās drošības pārvaldes ierēdņiem |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Noteikumu projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” sabiedrības pārstāvji aicināti līdzdarboties attīstības plānošanā piedaloties sabiedriskajā apspriedē. Informācija par noteikumu projektu ir publicēta Finanšu ministrijas tīmekļa vietnē [www.fm.gov.lv](http://www.fm.gov.lv). Sabiedrības pārstāvji var līdzdarboties projekta izstrādē un varēs sniegt viedokļus par noteikumu projektu arī pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē |  2018.gada 16.novembrī uzziņa par noteikumu projektu publiskai apspriešanai tika publicēta Finanšu ministrijas tīmekļa vietnē sadaļā  “Sabiedrības līdzdalība” – “Tiesību aktu projekti” –“Nodokļu politika”, adrese: <https://www.fm.gov.lv/lv/sabiedribas_lidzdaliba>/tiesibu\_aktu\_projekti/nodoklu\_politika#project526.  |
| 3. | Sabiedrības līdzdalības rezultāti | Iebildumi vai priekšlikumi par noteikumu projektu nav saņemti. |
| 4. | Cita informācija | Sabiedrība pēc noteikumu pieņemšanas tiks informēta ar publikāciju oficiālajā izdevumā “Latvijas Vēstnesis” un normatīvo aktu datu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts paplašina VID līdzšinējās funkcijas un uzdevumus. Noteikumu projektam nav ietekmes uz jaunu institūciju izveidi, esošu institūciju likvidāciju vai reorganizāciju.Nav nepieciešams veidot jaunas darba vietas, Noteikumu projektā noteiktās prasības paredzēts realizēt esošo cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

Jaunupe 67120592

Agnese.Jaunupe@vid.gov.lv

Klips 67120717

Valdis.Klips@vid.gov.lv